
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2797 

21 Δεκεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός τρόπου, διαδικασίας και κάθε άλλης 
λεπτομέρειας για την ίδρυση και συμμετοχή 
του Κέντρου Μελετών Ασφάλειας σε αστική 
μη κερδοσκοπική εταιρεία συναφή προς τους 

σκοπούς του. 1 

Ορισμός αναπληρωτή του Γενικού Γραμματέα του 

Ελληνικού Οργανισμού Τουρισμού (Ε.Ο.Τ.). 2 

Καθιέρωση διαφορετικού ωραρίου εργασίας σε ορι¬ 
σμένες υπηρεσίες του Δήμου Αθηναίων. 3 


ΑΠΟΦΑΣΕΙ Σ 

Αριθμ. 13258-α (1) 


Καθορισμός τρόπου, διαδικασίας και κάθε άλλης 
λεπτομέρειας για την ίδρυση και συμμετοχή του 
Κέντρου Μελετών Ασφάλειας σε αστική μη κερδο¬ 
σκοπική εταιρεία συναφή προς τους σκοπούς του. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 1 παρ. 3 του Ν. 3387/2005 (ΦΕΚ Α' 224) 
«Κέντρο Μελετών Ασφάλειας (ΚΕ.ΜΕ.Α.) και άλλες δια¬ 
τάξεις», όπως ισχύει, 

β) των άρθρων 41 και 90 του «Κώδικα Νομοθεσίας για 
την Κυβέρνηση και Κυβερνητικά όργανα», που κυρώθηκε 
με το άρθρο πρώτο του Π.δ. 63/2005 (Α'-98), 

γ) του Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (Α' 20), 

δ) του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

ε) της υπ’ αριθμ. Υ5/27-01-2015 απόφασης του Πρω¬ 
θυπουργού «Σύσταση θέσεων Αναπληρωτών Υπουργών 
και Υφυπουργών» (Β' 204), 

στ) της υπ’ αριθμ. Υ6/25-09-2015 (Β' 2109) απόφασης 
του Πρωθυπουργού «Ανάθεση αρμοδιοτήτων στον Ανα¬ 


πληρωτή Υπουργό Εσωτερικών και Διοικητικής Ανασυ¬ 
γκρότησης Νικόλαο Τόσκα», 

η) της υπ’ αριθμ. Υ29/08-10-2015 (Β' 2168) απόφασης 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

2. Το γεγονός ότι από τις διατάξεις της απόφασης 
αυτής δεν προκαλείται πρόσθετη δαπάνη σε βάρος του 
κρατικού προϋπολογισμού, αποφασίζουμε: 

Άρθρο 1 

Το Κέντρο Μελετών Ασφάλειας δύναται μετά από 
πρόταση του Διοικητικού Συμβουλίου και απόφαση του 
Υπουργού Δημόσιας Τάξης να ιδρύει και να συμμετέχει 
σε αστικές μη κερδοσκοπικές εταιρείες στο πλαίσιο εξυ¬ 
πηρέτησης των σκοπών του, οι οποίες λειτουργούν σύμ¬ 
φωνα με τις διατάξεις της παρούσας και συμπληρωμα¬ 
τικά από τις διατάξεις των άρθρων 741 και επόμενα Α.Κ. 

Άρθρο 2 

1. Η αστική μη κερδοσκοπική εταιρεία που ιδρύεται, 
βάσει του άρθρου 1 παρ. 3 του Ν. 3387/2005 (ΦΕΚ 224 Α'), 
λειτουργεί αποκλειστικά για την εκτέλεση σκοπού συ¬ 
ναφούς προς τους σκοπούς του Κέντρου Μελετών 
Ασφάλειας και στο πλαίσιο των συγκεκριμένων κανόνων 
που ορίζονται με το καταστατικό της. 

2. Στην αστική μη κερδοσκοπική εταιρεία που ιδρύεται 
από το Κέντρο Μελετών Ασφάλειας μπορεί να συμμε¬ 
τέχουν πλην του Κέντρου: α) νομικά πρόσωπα δημο¬ 
σίου δικαίου, β) δημόσιοι οργανισμοί και επιχειρήσεις, 
γ) νομικά πρόσωπα ιδιωτικού δικαίου κερδοσκοπικού ή 
μη κερδοσκοπικού χαρακτήρα, σωματεία και συνδικα¬ 
λιστικές οργανώσεις και δ) φυσικά πρόσωπα. 

3. Η αστική μη κερδοσκοπική εταιρεία που ιδρύεται 
από το Κέντρο Μελετών Ασφάλειας δεν μπορεί να απο- 
τελείται από λιγότερους των δύο εταίρων, ενώ μπορεί 
να οριστεί στο καταστατικό της ότι θα διαρκεί έως 5 
χρόνια μετά την ολοκλήρωση του σκοπού της και μέχρι 
την ολοκλήρωση τυχόν μακροχρόνιων υποχρεώσεων 
που απορρέουν από αυτήν. 

4. Για την συμμετοχή των εταίρων στην αστική μη 
κερδοσκοπική εταιρεία που ιδρύεται από το Κέντρο 
Μελετών Ασφάλειας απαιτείται: α) προκειμένου για 
νομικό πρόσωπο, χαρακτηριστικά (προφίλ) του φορέα, 
αντίγραφο καταστατικού λειτουργίας του καθώς και 

τελευταία σύνθεση του Διοικητικού Συμβουλίου του 
β) προκειμένου για φυσικό πρόσωπο, βιογραφικό ση¬ 
μείωμα με εκτεταμένη αναφορά στην επαγγελματική 
δραστηριότητα και την εμπειρία σε δραστηριότητες 
ανάλογες με τον σκοπό της εταιρείας γ) πλήρες αντί¬ 
γραφο ποινικού Μητρώου και πιστοποιητικό εισαγγε- 
λικής αρχής περί μη δίωξης για τα φυσικά πρόσωπα ή 
τους νόμιμους εκπροσώπους και διαχειριστές δ) υπεύ¬ 
θυνη δήλωση προκειμένου για νομικά πρόσωπα ότι οι 
νόμιμοι εκπρόσωποι, οι διαχειριστές και τα μέλη του Δι¬ 
οικητικού Συμβουλίου των νομικών προσώπων δεν έχουν 
καταδικαστεί για παράβαση των διατάξεων του ποινικού 
νόμου, που συνιστά κώλυμα διορισμού στο Δημόσιο. 

5. Οι εταίροι θα πρέπει να έχουν συνάψει έγγραφη 
συμφωνία με τη μορφή καταστατικού σύστασης της 
αστικής μη κερδοσκοπικής εταιρείας, που θα συνοδεύ¬ 
εται από σχετικές αποφάσεις των οργάνων διοίκησης 
των συμμετεχόντων εταίρων. 

6. Η ευθύνη των εταίρων περιορίζεται μέχρι του ύψους 
της εισφοράς τους. 

7. Η αποχώρηση εταίρου επιτρέπεται μόνο σε περί¬ 
πτωση ανάληψης του έργου του αποχωρούντος από υφι¬ 
στάμενους εταίρους ή ταυτόχρονης αντικατάστασης του 
από νέο, κατόπιν απόφασης που λαμβάνεται από το Δ.Σ. 

8. Όργανα διοίκησης της αστικής μη κερδοσκοπικής 
εταιρείας που ιδρύεται από το Κέντρο Μελετών Ασφά¬ 
λειας είναι: 

α) το Διοικητικό Συμβούλιο, το οποίο αποτελείται από 
ισάριθμα με τους εταίρους μέλη, 

β) ο Συντονιστής Εταίρος, ο οποίος είναι το Κέντρο 
Μελετών Ασφάλειας δια του νομίμου εκπροσώπου του, 

γ) ο Διαχειριστής, ο οποίος είναι φυσικό πρόσωπο 
και ορίζεται από το Δ.Σ. με ομόφωνη απόφαση όλων 
των μελών, κατόπιν εισηγήσεως του εκπροσώπου του 
Συντονιστή Εταίρου. 

9. Ο διαχειριστικός έλεγχος της εταιρείας και η ευ¬ 
θύνη της διοίκησης έναντι αυτής διέπονται από τις δια¬ 
τάξεις του καταστατικού της. 

10. Η αστική μη κερδοσκοπική εταιρεία λειτουργεί σύμ¬ 
φωνα με τις διατάξεις της φορολογικής νομοθεσίας και 
τηρεί τα οριζόμενα στον Κώδικα Βιβλίων και Στοιχείων 
(Κ.Β.Σ) λογιστικά βιβλία. 

11. Η αστική μη κερδοσκοπική εταιρεία που ιδρύε¬ 
ται από το Κέντρο Μελετών Ασφάλειας αποκτά νομική 
προσωπικότητα σύμφωνα με το άρθρο 784 Α.Κ. και την 
παρ. 3 του άρθρου 1 του Ν. 3429/2005, όπως ισχύει. 

12. Κάθε μελλοντική εισφορά προς την αστική μη κερ¬ 
δοσκοπική εταιρία που ιδρύεται πέραν της αρχικής, για 
τη δημιουργία του αρχικού κεφαλαίου της, θα πραγ¬ 
ματοποιείται εφόσον έχει γίνει η σχετική πρόβλεψη 
στον εγκεκριμένο προϋπολογισμό εκάστου έτους του 
Κέντρου Μελετών Ασφάλειας. 

Άρθρο 3 

Δεν επιτρέπεται η μεταβίβαση ή η σύσταση ενεχύρου 
επί κινητής περιουσίας ή εμπράγματου βάρους επί ακίνη¬ 
της περιουσίας που έχει εισφερθεί από το Κέντρο Μελε¬ 
τών Ασφάλειας σε αστική μη κερδοσκοπική εταιρεία, την 
οποία έχει συστήσει ή στην οποία αυτό συμμετέχει, χωρίς 
την προηγούμενη έγκριση του Διοικητικού του Συμβουλίου. 

Αρθρο 4 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Δεκεμβρίου 2015 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ 

ΑΝΑΣΥΓΚΡΟΤΗΣΗΣ ΟΙΚΟΝΟΜΙΚΩΝ 

ΝΙΚΟΛΑΟΣ ΤΟΣΚΑΣ ΓΕΩΡΓΙΟΣ ΧΟΥΛΙΑΡΑΚΗΣ 
-♦- 

Αριθμ. 501632 (2) 

Ορισμός αναπληρωτή του Γ ενικού Γ ραμματέα του 
Ελληνικού Οργανισμού Τουρισμού (Ε.Ο.Τ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Α.Ν. 1565/1950 (ΦΕΚ 255 Α') «περί 
συστάσεως Ελληνικού Οργανισμού Τουρισμού», όπως 
κυρώθηκε, τροποποιήθηκε και συμπληρώθηκε με τον 
Ν. 1624/1951 (ΦΕΚ 7 Α') «περί κυρώσεως, τροποποιήσεως 
και συμπληρώσεως του Α.Ν. 1565/1950 «Περί συστάσεως 
Ελληνικού Οργανισμού Τουρισμού» και ισχύει σήμερα, 
και του Ν. 2160/1993 (ΦΕΚ 118 Α') «Ρυθμίσεις για τον 
Τουρισμό και άλλες διατάξεις». 

2. Τις διατάξεις του Π.δ. 343/2001 (ΦΕΚ 231 Α') «Οργα¬ 
νισμός Διάρθρωσης Υπηρεσιών του Ελληνικού Οργανι¬ 
σμού Τουρισμού», όπως ισχύει σήμερα. 

3. Τ ις διατάξεις του Π.δ. 70/2015 (ΦΕΚ 114 Α') περί -με¬ 
ταξύ άλλων- μετονομασίας του Υπουργείου Οικονομίας, 
Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης και Τουρισμού. 

4. Την υπ’ αριθμ. Υ7/25.09.2015 απόφαση του Πρωθυ¬ 
πουργού «Ανάθεση αρμοδιοτήτων στην Αναπληρώτρια 
Υπουργό Οικονομίας, Ανάπτυξης και Τουρισμού,Έλενα 
Κουντουρά». (ΦΕΚ 2109/Β'/29.09.2015). 

5. Την υπ’ αριθμ. 22857/6.11.2015 (ΦΕΚ 793 ΥΟΔΔ) από¬ 
φαση του Υπουργού και της Αναπληρώτριας Υπουργού 
Οικονομίας, Ανάπτυξης και Τουρισμού περί διορισμού 
του Δημητρίου Τρυφωνόπουλου του Γεωργίου ως Γε¬ 
νικού Γ ραμματέα ΕΟΤ. 

6. Την 6196/27-03-2015 (ΦΕΚ 210/ΥΟΔΔ/Θ1-Θ4-2015) 
Υπουργική απόφαση που αφορά τον διορισμό Προέ¬ 
δρου, Αντιπροέδρου και μελών Διοικητικού Συμβουλί¬ 
ου του Ε.Ο.Τ., καθώς και τις υπ’ αριθμ. 18053/5.8.2013 
και 25222/7.12.2015 (ΦΕΚ 895/ΥΟΔΔ και ΦΕΚ 896/ΥΟΔΔ/ 
8.12.2015) όμοιες τροποποιητικές αυτής. 

7. Την υπ’ αριθμ. 501025/6.8.2015 (ΦΕΚ 1851/Β'/27.8.2015) 
απόφαση Γεν. Γραμματέα ΕΟΤ «Αποδοχή παραίτησης 
από τα καθήκοντα του αναπληρωτή του Γ ενικού Γ ραμ¬ 
ματέα του Ελληνικού Οργανισμού Τουρισμού (Ε.Ο.Τ.)». 

8. Τον Ν. 3270/2004 (Φ.Ε.Κ. 187 Α') «Αρμοδιότητες του 
Υπουργείου Τουριστικής Ανάπτυξης και θέματα τουρι¬ 
σμού», όπως ισχύει σήμερα μετά τη θέση σε ισχύ των 
διατάξεων των αρ. 6,7 και 8 του Ν. 3878/2010 (Φ.Ε.Κ. 161 
Α') ειδικότερα τις διατάξεις του αρ. 4 παρ. 5 εδ. α’ σύμ¬ 
φωνα με το οποίο «[...]αν εκλείψει, απουσιάζει ή κωλύεται 
ο γενικός γραμματέας, αναπληρώνεται από μέλος του 
διοικητικού συμβουλίου, το οποίο ορίζεται από τον ίδιο». 

9. Τις διατάξεις του Ν. 3861/2010 (Φ.Ε.Κ. 112 Α') «Ενί¬ 
σχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 

αυτοδιοικητικών οργάνων στο διαδίκτυο Πρόγραμμα 
Διαύγεια», όπως ισχύει σήμερα. 

10. Το γεγονός ότι με την απόφαση αυτή δεν προκα- 
λείται πρόσθετη δαπάνη σε βάρος του τακτικού προϋ¬ 
πολογισμού του Ε.Ο.Τ. 

11. Τις υπηρεσιακές ανάγκες για την εύρυθμη λειτουρ¬ 
γία του Οργανισμού, αποφασίζουμε: 

Ορίζουμε το μέλος του Διοικητικού Συμβουλίου του 
Ε.Ο.Τ., Ευρυδίκη Κουρνέτα του Παναγιώτη, ως αναπλη¬ 
ρωτή του Γενικού Γραμματέα του Ε.Ο.Τ., Δημητρίου 
Τρυφωνόπουλου του Γεωργίου, στις περιπτώσεις που 
ο Γενικός Γραμματέας απουσιάζει ή κωλύεται ή εκλείψει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2015 

Ο Γ ενικός Γ ραμματέας 
ΔΗΜΗΤΡΙΟΣ ΤΡΥΦΩΝΟΠΟΥΛΟΣ 

-♦- 

(3) 

Αριθμ. 90615/48741 

Καθιέρωση διαφορετικού ωραρίου εργασίας σε 
ορισμένες υπηρεσίες του Δήμου Αθηναίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Π.δ. 135/2010 «Οργανισμός της Απο¬ 
κεντρωμένης Διοίκησης Αττικής» (ΦΕΚ 228/Α'/27.12.2010). 

2. Τις διατάξεις του άρθρου 280 του Ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/Α707-06-2010). 

3. Τις διατάξεις του άρθρου 36 του Ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α'/28-06-2007). 

4. Τις διατάξεις του άρθρου 56 του Ν. 4257/2014 (ΦΕΚ 
93/Α'/2014) «Επείγουσες ρυθμίσεις αρμοδιότητας Υπουρ¬ 
γείου Εσωτερικών» σε συνδυασμό με το άρθρο 28 του 
Ν. 4325/2015 (ΦΕΚ 47/Α72015) «Εκδημοκρατισμός της 
Διοίκησης - Καταπολέμηση Γραφειοκρατίας και Ηλε¬ 
κτρονική Διακυβέρνηση. Αποκατάσταση αδικιών και 
άλλες διατάξεις». 

5. Την υπ' αρ. 4/06-02-2015 Πράξη του Υπουργικού 
Συμβουλίου (ΦΕΚ 24/Α706-02-2015) περί αποδοχής πα- 
ραιτήσεως του Γενικού Γραμματέα Αποκεντρωμένης 
Διοίκησης Αττικής. 

6. Την υπ’ αριθμ. 1540/2015 απόφαση του Δημοτικού 
Συμβουλίου Αθηναίων περί καθιέρωσης διαφορετικού 
ωραρίου λειτουργίας σε ορισμένες υπηρεσίες του Δήμου. 

7. Το υπ’ αρ. πρωτ. 396256/09-12-2015 συμπληρωματικό 
έγγραφο του Δήμου Αθηναίων, αποφασίζουμε: 

Καθιερώνουμε 

1) τη λειτουργία σε 24ωρη βάση με βάρδιες καθώς και 
κατά τις Κυριακές και αργίες, του Τμήματος Διοικητικού, 
Εποπτείας και Λειτουργικότητας Δημοτικών Κτηρίων και 
του Γραφείου Προσωπικού Ασφαλείας, του Τμήματος 
Δημοτικού Συμβουλίου και του Τμήματος Οικονομικής 
Επιτροπής και Επιτροπής Ποιότητας Ζωής της Διεύθυν¬ 
σης Αποκέντρωσης και Διοίκησης, για τη φύλαξη των 
κτιρίων του Δήμου, για τη γραμματειακή υποστήριξη 
των συνεδριάσεων του δημοτικού συμβουλίου, ομοίως 
δε και αυτών της οικονομικής επιτροπής και της επι¬ 
τροπής ποιότητας ζωής, 


2) τη λειτουργία 08:00-20:00 από Δευτέρα έως και 
Παρασκευή και τα Σάββατα 08:00-14:00, των Σημείων 
Εξυπηρέτησης του Δημότη που λειτουργούν εντός των 
επτά (7) Δημοτικών Κοινοτήτων της Διεύθυνσης Αποκέ¬ 
ντρωσης και Διοίκησης, προκειμένου να επιτύχουν την 
άμεση και πληρέστερη εξυπηρέτηση των αιτημάτων 
των πολιτών, 

3) τη λειτουργία τις Κυριακές και αργίες της Διεύθυν¬ 
σης Αστικής Κατάστασης, προκειμένου να εξυπηρετού¬ 
νται τα αιτήματα των πολιτών, να τελούνται πολιτικοί 
γάμοι, να δηλώνονται ληξιαρχικά γεγονότα κ.α., 

4) την 24ωρη λειτουργία καθώς και τη λειτουργία τις 
Κυριακές και αργίες του Τμήματος Τεχνικής και Διοικη¬ 
τικής Υποστήριξης Μέσων Επικοινωνίας και Δημοτικών 
Επιχειρήσεων της Διεύθυνσης Επιχειρησιακού Σχεδια- 
σμού, Οργάνωσης και Πληροφορικής, το οποίο είναι 
υπεύθυνο για τη λειτουργία του ραδιοφωνικού σταθμού 
9.84, ο οποίος λειτουργεί σε 24ωρη βάση, για την κάλυψη 
συνεδριάσεων - εκδηλώσεων, για την τεχνική και καλ¬ 
λιτεχνική αρτιότητα του οπτικοακουστικού υλικού κ.α., 

5) την 24ωρη λειτουργία καθώς και τη λειτουργία τις 
Κυριακές και αργίες της Διεύθυνσης Κοινωνικής Αλλη¬ 
λεγγύης και Υγείας, για την οργάνωση και επίβλεψη 
της λειτουργίας του Ξενώνα Κακοποιημένων Γυναικών, 
την παροχή συμβουλευτικών υπηρεσιών, την στήριξη 
οικογενειών ΑμεΑ, την εύρυθμη λειτουργία των συμ¬ 
βουλευτικών σταθμών, την εξυπηρέτηση ευπαθών ομά¬ 
δων, την ιατρική υποστήριξη σε αστέγους της πόλης, 
τη λειτουργία των λεσχών φιλίας σε έκτακτα καιρικά 
φαινόμενα κ.α., 

6) την 24ωρη λειτουργία καθώς και τη λειτουργία 
τις Κυριακές και αργίες της Διεύθυνσης Κοιμητηρίων, 
προκειμένου να διενεργούνται πάσης φύσεως τελετές, 
να λειτουργούν και να φυλάσσονται οι χώροι των οστε¬ 
οφυλακίων, να εξασφαλίζεται η χρήση του ψυκτικού 
θαλάμου καθ’ όλο το 24ωρο, να υπάρχει γραμματειακή 
υποστήριξη των υπηρεσιακών ενεργειών και γραφείο 
παροχής πληροφοριών και ενημέρωσης των προσερχό- 
μενων πολιτών, μέχρι τη δύση του ηλίου, να διατηρεί¬ 
ται η καθαριότητα των χώρων των κοιμητηρίων και να 
φυλάσσονται οι χώροι των κοιμητηρίων όλο το 24ωρο, 

7) τη λειτουργία τις Κυριακές και αργίες του Τμήματος 
Ανταποδοτικών Τελών και ΤΑΠ της Διεύθυνσης Δημο¬ 
τικών Προσόδων, προκειμένου να πραγματοποιούνται 
οι έλεγχοι από εξωτερικούς υπαλλήλους, ως προς τη 
χρήση και τις επιφάνειες των ακινήτων οι οποίοι δε 
δύνανται να γίνονται τις καθημερινές, 

8) την 24ωρη λειτουργία καθώς και τη λειτουργία 
τις Κυριακές και αργίες της Διεύθυνσης Προμηθειών 
και Αποθηκών, προκειμένου να εναρμονιστεί το ωρά¬ 
ριο αυτής με εκείνο των διευθύνσεων που εξυπηρετεί 
(καθαριότητας και τροχαίου υλικού, ηλεκτρολογικού, 
κηποτεχνίας και πρασίνου, συντήρηση οδοποιίας κτλ) 
για τη διαχείριση καυσίμων και λιπαντικών, ανταλλα¬ 
κτικών σε 24ωρη βάση, 

9) την 24ωρη λειτουργία καθώς και τη λειτουργία τις 
Κυριακές και αργίες της Διεύθυνσης Εμπορίου και Ανά¬ 
πτυξης, προκειμένου να πραγματοποιούνται έλεγχοι για 
την πάταξη της παράνομης ανάπτυξης τραπεζοκαθισμά- 
των από τα καταστήματα υγειονομικού ενδιαφέροντος 
σε τμήματα κοινοχρήστων χώρων και να αποκαθίσταται 
η ευταξία και να διασφαλίζεται η εύρυθμη λειτουργία 
της πόλης, 





33106 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10) την 24ωρη λειτουργία καθώς και τη λειτουργία 
τις Κυριακές και αργίες της Διεύθυνσης Κοινοχρήστων 
Χώρων, για την άμεση αποκατάσταση των εκτάκτων 
επειγουσών βλαβών στους κοινόχρηστους χώρους της 
πόλης (πλατείες, πεζόδρομοι, πάρκα, νησίδες κτλ), την 
παροχή εργασίας σε χώρους όπου δεν επιτρέπεται η 
πραγματοποίηση έργων κατά το σύνηθες ωράριο (χώροι 
με μεγάλη κυκλοφορία οχημάτων και πεζών, χώροι με 
μεγάλη εμπορική και τουριστική δραστηριότητα) κ.α., 

11) την 24ωρη λειτουργία καθώς και τη λειτουργία τις 
Κυριακές και αργίες της Διεύθυνσης ΚτηριακώνΈργων, 
για την αντιμετώπιση έκτακτων περιστατικών βλαβών 
στα Δημοτικά κτίρια, στους βρεφονηπιακούς σταθμούς, 
βλαβών σε υποσταθμούς μέσης τάσης, ηλεκτρομηχανο- 
λογικών βλαβών στα δημοσυντήρητα κτίρια κ.α., 

12) την 24ωρη λειτουργία καθώς και τη λειτουργία 
τις Κυριακές και αργίες της Διεύθυνσης Σχολικών Κτι¬ 
ρίων, για την τακτική συντήρηση και την αντιμετώπιση 
εκτάκτων βλαβών σε όλα τα σχολικά κτίρια και σε όλα 
τα κτίρια βρεφονηπιακών σταθμών του Δήμου σε ώρες 
και ημέρες που δεν λειτουργούν τα σχολεία και οι βρε¬ 
φονηπιακοί σταθμοί, 

13) την 24ωρη λειτουργία καθώς και τη λειτουργία 
τις Κυριακές και αργίες της Διεύθυνσης Οδοποιίας και 
Αποχέτευσης, για την εκτέλεση έργων επισκευής βλα¬ 
βών οδοστρωμάτων και πεζοδρομίων, τη φύλαξη κτιρίων 
και αποθηκών υλικού κατά τη νύχτα και τις αργίες, 
την αντιμετώπιση εκτάκτων γεγονότων και καιρικών 
φαινομένων κ.α., 

14) την λειτουργία κατά τις Κυριακές και αργίες της 
Διεύθυνσης Σχεδίου Πόλεως και Δόμησης, προκειμένου 
να πραγματοποιούνται αυτοψίες και αν ελέγχεται η 
επικινδυνότητα οικοδομών η οποία προέκυψε αιφνίδια 
από πυρκαγιά, έκρηξη κ.α., 

15) την 24ωρη λειτουργία καθώς και τη λειτουργία τις 
Κυριακές και αργίες της Διεύθυνσης Ηλεκτρολογικοθ, 
για τη συντήρηση και επέκταση του δικτύου ηλεκτρο- 
φωτισμού της πόλης, τη συντήρηση πιδάκων, γεωτρή¬ 
σεων, την αποκατάσταση των βλαβών και την ενίσχυση 
του φωτισμού (σύμφωνα με το άρθρο 7 παρ. 6 του 
Ν. 3481/2006 υπάρχει υποχρέωση αποκατάστασης βλα¬ 
βών εντός δύο ημερών), την κάλυψη των εκδηλώσεων 
του Δήμου, δεδομένης της δυσκολίας των συνεργείων 
να εργαστούν πρωινές ώρες στο κέντρο της Αθήνας, 
λόγω απαγόρευσης της τροχαίας για παρακώλυση κυ¬ 
κλοφορίας καθώς και την ύπαρξη ηλεκτροφόρων κα¬ 
λωδίων τρόλεϊ - τραμ, 

16) την 24ωρη λειτουργία καθώς και τη λειτουργία τις 
Κυριακές και αργίες της Διεύθυνσης Καθαριότητας -Ανα¬ 


κύκλωσης και Συντήρησης Μηχανολογικού Εξοπλισμού, 
για τη διασφάλιση της δημόσιας υγείας και την εν γένει 
βελτίωση της λειτουργικότητας της πόλης και της ποι¬ 
ότητας ζωής των κατοίκων, 

17) την 24ωρη λειτουργία καθώς και τη λειτουργία 
τις Κυριακές και αργίες της Διεύθυνσης Πρασίνου και 
Περιβάλλοντος, για τη συντήρηση του πρασίνου (ποτί¬ 
σματα σε παρτέρια και φυτευτικά διαμερίσματα, έκτα¬ 
κτες κοπές από πτώσεις κλαδιών και δένδρων κ.τλ.) 
που είναι αδύνατον να γίνει σε ώρες αιχμής, διότι θα 
επιβαρυνόταν περισσότερο η ήδη ασφυκτική λειτουργία 
της πόλης, για την περισυλλογή, στείρωση και περί¬ 
θαλψη αδέσποτων ζώων, για απολυμάνσεις δημοτικών 
κτιρίων κ.α., 

18) τη λειτουργία κατά τις Κυριακές και αργίες του 
Τμήματος Διεθνούς Συνεργασίας και Δημοσίων Σχέσε¬ 
ων, διότι το εργασιακό αντικείμενο σχετίζεται άμεσα με 
τις υποχρεώσεις και ο απαιτητικό πρόγραμμα του γρα¬ 
φείου Δημάρχου, ήτοι η προετοιμασία εκδηλώσεων κ.α., 

19) την 24ωρη λειτουργία καθώς και τη λειτουργία 
τις Κυριακές και αργίες του Τμήματος Επικοινωνίας 
Πολιτών, προκειμένου το Τμήμα να διαχειρίζεται την 
ηλεκτρονική και τηλεφωνική καταγραφή των αιτημάτων 
ή καταγγελιών των πολιτών και να προβαίνει στις απα¬ 
ραίτητες διαδικασίες για την προώθηση των αιτημάτων 
ή καταγγελιών στις αρμόδιες Υπηρεσίες κ.α., 

20) τη λειτουργία έως τις 24:00 τις καθημερινές καθώς 
και τη λειτουργία τις Κυριακές και αργίες του Ιδιαίτερου 
Γραφείου Δημάρχου, του Γραφείου Προέδρου Δημοτι¬ 
κού Συμβουλίου και του Γ ραφείου Γ ενικού Γ ραμματέα, 
προκειμένου να ανταπεξέλθουν στα ιδιαίτερης φύσης 
καθήκοντά τους. 

Από τις διατάξεις της απόφασης αυτής προκαλεί- 
ται δαπάνη ύψους 12.183.700,00 € περίπου σε βάρος 
του προϋπολογισμού οικονομικού έτους 2016 του Δή¬ 
μου Αθηναίων που θα βαρύνει τους ΚΑ: 10.6012.001, 
10.6012.002, 15.6012.001, 15.6012.002, 20.6012.001, 

20.6012.002, 30.6012.001, 30.6012.002, 35.6012.001, 

35.6012.002, 40.6012.002, 45.6012.001, 45.6012.002, 

70.6012.002, 10.6022.001, 10.6042.001, 20.6022.001, 

20.6042.001, 45.6022.001 και 45.6042.001, ανάλογη δε 
δαπάνη προκαλείται για τα επόμενα έτη σε βάρος των 
ιδίων κωδικών του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2015 

Η Ασκούσα καθήκοντα Γ ενικού Γ ραμματέα 
Αποκεντρωμένης Διοίκησης 
ΚΑΛΛΙΟΠΗ ΚΑΡΔΑΜΙΤΣΗ 

